EL Επίσημη Εφημερίδα της Ευρωπαϊκής Ένωσης C 104/2

Συνοπτικό δελτίο κοινοποιούμενο από τα κράτη μέλη σε σχέση με τις κρατικές ενισχύσεις που χορηγούνται σύμφωνα με τον κανονισμό (ΕΚ) αριθ. 1/2004 της Επιτροπής, της 23ης Δεκεμβρίου 2003, σχετικά με την εφαρμογή των άρθρων 87 και 88 της συνθήκης ΕΚ στις κρατικές ενισχύσεις προς μικρομεσαίες επιχειρήσεις που δραστηριοποιούνται στους τομείς της παραγωγής, μεταποίησης και εμπορίας γεωργικών προϊόντων

(2005/C 104/02)

Αριθ. ενίσχυσης: XA 61/04

Κράτος μέλος: Γαλλία

Περιφέρεια: ανεφάρμοστο.

Τίτλος του καθεστώτος ενίσχυσης: Ενίσχυση στην τεχνική στήριξη των τομέων της κηπευτικής, των προϊόντων της και των εξειδικευμένων προϊόντων.

Νομική βάση: Le décret no 83-246 du 18 mars 1983 portant création d'un Office National Interprofessionnel des fruits, des légumes et de l'horticulture et les textes subséquents repris notamment dans la partie réglementaire du code rural (livre 6 «productions et marchés» — articles R 621-120, R 621-134, R 621-140 et R 621-161 à R 621-174).

Ετήσιες δαπάνες που προβλέπονται στο πλαίσιο του καθεστώτος ενίσχυσης: Οι σχετικές δράσεις προβλέπεται να είναι ετήσιας ανανεούμενης διάρκειας, ο δε συνολικός προϋπολογισμός των ενισχύσεων υπολογίζεται, για το 2004, σε 6 000 000 ευρώ.

Μέγιστη ένταση της ενίσχυσης: Μέχρι ποσοστού 100 % των επιλέξιμων δαπανών. Το συνολικό ποσό της συνεισφοράς του δημοσίου δεν θα μπορεί να υπερβαίνει τις 100 000 ευρώ ανά δικαιούχο σε περίοδο τριών ετών ή το 50 % των επιλέξιμων δαπανών, ενώ θα λαμβάνεται υπόψη το υψηλότερο από τα δύο αυτά ποσά.

Ημερομηνία εφαρμογής: Από την ημερομηνία του αποδεικτικού παραλαβής που φέρει τον αριθμό ταυτοποίησης του μέτρου, το καθεστώς ενίσχυσης θα τεθεί σε εφαρμογή με την επιφύλαξη κινητοποίησης των αντίστοιχων πιστώσεων και της δημοσίευσής του στον ιστότοπο της Oniflhor.

Διάρκεια του καθεστώτος ενίσχυσης: Ετήσια ανανεούμενη διάρκεια εφόσον είναι διαθέσιμες οι αντίστοιχες πιστώσεις.

Στόχος της ενίσχυσης: Το καθεστώς αυτό ενισχύσεων εγγράφεται στο πλαίσιο του άρθρου 14 του κανονισμού (ΕΚ) αριθ. 1/2004 της Επιτροπής, της 23ης Δεκεμβρίου 2003.

Αφορά δύο κύριους επιδιωκόμενους στόχους:

την ανάπτυξη και παγίωση επαγγελματικών πλαισίων ποιότητας σε επιμέρους τομείς της αγοράς που προσφέρουν απασχόληση,

την ενίσχυση των επαγγελματικών διαρθρώσεων στα πλαίσια της μέριμνας για την αξιοποίηση των γεωργικών προϊόντων και την προσαρμογή στις εξελίξεις των διαφόρων αγορών.

Με το καθεστώς αυτό θα μπορούν να χρηματοδοτούνται δαπάνες τεχνικής υποστήριξης και παροχής συμβουλών (μελέτες, έλεγχοι, κόστος συμβούλων και παρακολούθησης των σχεδίων) που να εγγυώνται την καλή εκτέλεση των επιχειρηματικών σχεδίων που ανταποκρίνονται στους στόχους αυτούς. Ενδεικτικά, θα μπορεί να παρέχεται στήριξη στις ακόλουθες ενέργειες:

ενέργειες για τη βελτίωση της ποιότητας των προϊόντων,

καθιέρωση σημάτων ποιότητας,

ανάπτυξη των βιολογικών καλλιεργειών,

ενέργειες πιστοποίησης «προϊόντος» ή «επιχείρησης»,

ανάπτυξη νέων προϊόντων, που να ανταποκρίνονται καλύτερα στη ζήτηση των καταναλωτών,

δημιουργία διατάξεων ιχνηλασιμότητας των προϊόντων καθόλο το μήκος της διαδρομής τους,

εγκαθίδρυση συστημάτων παραγωγής που να σέβονται το περιβάλλον,

εμβάθυνση των γνώσεων όσον αφορά τις αγορές και διερεύνηση νέων αγορών,

σχέδιο στρατηγικής κατάτμησης της αγοράς,

σχέδιο διαφοροποίησης της παραγωγής,

σχέδιο ομαδοποίησης της προσφοράς γεωργικών προϊόντων,

σχέδιο δημιουργίας συμπράξεων μεταξύ παραγωγών και διανομέων.

Σχετικός(-οι) τομέας(-είς): τομείς της παραγωγής, της μεταποίησης ή της εμπορίας των φρούτων, των κηπευτικών, των γεωμήλων, της διακοσμητικής κηπευτικής (συμπεριλαμβανομένων των φυτωρίων) και των εξειδικευμένων παραγωγών (καπνός, λυκίσκος, μελισσοκομία, τρούφες).

Ονομασία και διεύθυνση της χορηγήσας αρχής: Office National Interprofessionnel des Fruits, des Légumes et de l'horticulture (Oniflhor) με έδρα στη διεύθυνση 164, rue de Javel — 75739 Paris Cedex 15

Διεύθυνση στο Διαδίκτυο: www.oniflhor.fr

Αριθ. ενίσχυσης: XA 25/04

Κράτος μέλος: Γαλλία

Περιφέρεια: Διαμέρισμα Ille-et-Vilaine

Τίτλος του καθεστώτος ενίσχυσης: Υπαγωγή γεωργικής παραγωγής στο επίσημο σήμα ποιότητας

Νομική βάση:

— Articles L 1511 et suivants du Code général des collectivités territoriales permettant aux collectivités territoriales d'intervenir dans le cadre de la création ou de l'extension d'activités économiques en accordant des aides directes et indirectes aux entreprises

— Article L 3231-2 du Code général des collectivités territoriales autorisant les départements à accorder des aides directes et indirectes pour favoriser le développement économique dans les conditions des articles L 1511 et suivants

— Article L 3232-1 du Code général des collectivités territoriales permettant l'établissement de programmes d'aide à l'équipement rural par les départements (prêt, subvention, aide).

— Délibération de l'assemblée départementale d'Ille et Vilaine en date du 19 février 2003

Ετήσια δαπάνη που προβλέπεται στο πλαίσιο του καθεστώτος ενίσχυσης: 300 000 ευρώ ετήσιων δαπανών για την υπόψη περίοδο

Μέγιστη ένταση της ενίσχυσης: Επενδύσεις σε άυλα στοιχεία που υλοποιούνται από ομάδα παραγωγών (συλλογικό εγχείρημα)

Γενικό καθεστώς: 20 % του κόστους των άυλων στοιχείων με ανώτατο όριο 30 000 ευρώ επιλέξιμων για επιδότηση δαπανών ανά έργο: διάγνωση της κατάστασης του κλάδου, μελέτη και σύλληψη του σχεδίου μάρκετινγκ (προώθηση και επικοινωνία), συντονισμός και τεχνική υποστήριξη κ.λπ.

προσαύξηση 10 % προς όφελος ενός συλλογικού εγχειρήματος, με το οποίο υλοποιείται μια συγγραφή υποχρεώσεων που ενσωματώνει ένα περιβαλλοντικό σκέλος σε συνάφεια με τη διαμερισματική πολιτική (σύμβαση υδάτων-τοπίου- περιβάλλοντος, CEPE, κ.λπ.)

Άλλες επενδύσεις που υλοποιούνται από τους γεωργούς:

γενικό καθεστώς: 20 % των επενδύσεων (εκτός μικροϋλικών) που απορρέουν ευθέως από την προσπάθεια που αφορά την ποιότητα, με ανώτατο όριο 30 000 ευρώ επιλέξιμων για επιδότηση δαπανών ανά εκμετάλλευση,

προσαύξηση 10 % για τις επενδύσεις, οι οποίες υλοποιούνται από νέο γεωργό (που δεν έχει συμπληρώσει 5ετία από την εγκατάστασή του) ή με τις οποίες υλοποιείται μια συγγραφή υποχρεώσεων που ενσωματώνει ένα περιβαλλοντικό σκέλος σε συνάφεια με τη διαμερισματική πολιτική (σύμβαση υδάτων — τοπίου — περιβάλλοντος: CEPE κ.λπ.).

Ημερομηνία εφαρμογής: Από τη λήψη της απόδειξης παραλαβής της Ευρωπαϊκής Επιτροπής.

Διάρκεια του καθεστώτος ενίσχυσης: Έως τις 31 Δεκεμβρίου 2006 το αργότερο.

Στόχος της ενίσχυσης: Ο μηχανισμός αυτός στόχο έχει να ενθαρρύνει την έναρξη παραγωγής στις γεωργικές εκμεταλλεύσεις ποιοτικών γεωργικών προϊόντων στο πλαίσιο συλλογικών εγχειρημάτων (πιστοποίηση των προϊόντων): επίσημα σήματα ποιότητας (ονομασίες ελεγχόμενης ποιότητας, κόκκινο σήμα, αγροβιολογία: AB κ.λπ.) και κοινοτικές αναγνωρίσεις (προστατευόμενες γεωγραφικές ενδείξεις κ.λπ.).

Φύση των πράξεων που είναι επιλέξιμες για επιδότηση: Είναι επιλέξιμες για επιδότηση δυνάμει του άρθρου 13 του κανονισμού (ΕΚ) αριθ. 1/2004 της Επιτροπής, της 23ης Δεκεμβρίου 2003:

οι προμελέτες που αποσκοπούν στην εφαρμογή μιας προσπάθειας σχετικής με την ποιότητα μέσω της πιστοποίησης των προϊόντων (επίσημα σήματα ποιότητας, κοινοτικές αναγνωρίσεις): έλεγχοι, διαγνώσεις, μελέτες τεχνικοοικονομικής σκοπιμότητας, μελέτες αγοράς, κ.λπ.)

οι δαπάνες προώθησης και επικοινωνίας (1ο έτος).

Είναι επιλέξιμες για επιδότηση δυνάμει του άρθρου 4 του κανονισμού (ΕΚ) αριθ. 1/2004 οι επενδύσεις σε ακίνητα που συνδέονται ευθέως με τη συγγραφή υποχρεώσεων.

Σχετικός(-οι) τομέας(-είς): Η πάσης φύσεως γεωργική παραγωγή που εντάσσεται σε ένα εγχείρημα σχετικό με την ποιότητα.

Ονομασία και διεύθυνση της χορηγούσας αρχής: Monsieur le Président du Conseil général d'Ille-et-Vilaine

1, avenue de la Préfecture — 35042 Rennes Cedex

Διεύθυνση στο Διαδίκτυο: www.cg35.fr, στήλη «guide des aides»

Αριθ. ενίσχυσης: XA 26/04

Κράτος μέλος: Γαλλία

Περιφέρεια: Διαμέρισμα Ille-et-Vilaine

Τίτλος του καθεστώτος ενίσχυσης: Διαφοροποίηση των γεωργικών δραστηριοτήτων

Νομική βάση:

— Articles L 1511 et suivants du Code général des collectivités territoriales permettant aux collectivités territoriales d'intervenir dans le cadre de la création ou de l'extension d'activités économiques en accordant des aides directes et indirectes aux entreprises

— Article L 3231-2 du Code général des collectivités territoriales autorisant les départements à accorder des aides directes et indirectes pour favoriser le développement économique dans les conditions des articles L 1511 et suivants

— Article L 3232-1 du Code général des collectivités territoriales permettant l'établissement de programmes d'aide à l'équipement rural par les départements (prêt, subvention, aide).

— Délibération de l'assemblée départementale d'Ille et Vilaine en date du 19 février 2003

Ετήσια δαπάνη που προβλέπεται στο πλαίσιο του καθεστώτος ενίσχυσης: 700 000 ευρώ ετήσιων δαπανών για την υπόψη περίοδο

Μέγιστη ένταση της ενίσχυσης: Επενδύσεις σε άυλα στοιχεία:

Γενικό καθεστώς: 20 % των επενδύσεων σε άυλα στοιχεία που προηγούνται μιας επένδυσης και έχουν ανώτατο όριο 15 000 ευρώ επιλέξιμων για επιδότηση δαπανών (μελέτες αγοράς ή τεχνικοοικονομικής σκοπιμότητας, σύλληψη του σχεδίου μάρκετινγκ κ.λπ.). Το ανώτατο όριο για τη μελέτη αυξάνεται σε 30 000 ευρώ σε περίπτωση συλλογικής κυριότητας του έργου (ομάδες παραγωγών).

Προσαύξηση 10 % για τις επενδύσεις, οι οποίες υλοποιούνται από νέο γεωργό (που δεν έχει συμπληρώσει 5ετία από την εγκατάστασή του) ή με τις οποίες υλοποιείται μια υφιστάμενη συγγραφή υποχρεώσεων που ενσωματώνει ένα περιβαλλοντικό σκέλος σε συνάφεια με τη διαμερισματική πολιτική (σύμβαση υδάτων — τοπίου — περιβάλλοντος: CEPE κ.λπ.).

Άλλες επενδύσεις:

γενικό καθεστώς: 20 % των επενδύσεων (εκτός μικροϋλικών) με ανώτατο όριο 30 000 ευρώ επιλέξιμων για επιδότηση δαπανών ανά έργο,

προσαύξηση 10 % για τις επενδύσεις που υλοποιούνται από νέο γεωργό (που δεν έχει συμπληρώσει 5ετία από την εγκατάστασή του) ή που υλοποιούν ένα σχέδιο σε ζώνη διαρθρωτικού πλεονάσματος (ZES).

Ημερομηνία εφαρμογής: Από τη λήψη της απόδειξης παραλαβής της Ευρωπαϊκής Επιτροπής.

Διάρκεια του καθεστώτος ενίσχυσης: Έως τις 31 Δεκεμβρίου 2006 το αργότερο.

Στόχος της ενίσχυσης: Η ενίσχυση στόχο έχει να συμβάλει στην οικονομική βιωσιμότητα των εκμεταλλεύσεων και στη διαφοροποίηση των γεωργικών δραστηριοτήτων ως εξής:

διευκολύνοντας τις πρωτοβουλίες που καθιστούν δυνατή μεγαλύτερη υπεραξία της παραγωγής που προέρχεται από την εκμετάλλευση στη γύρω περιοχή (1η μεταποίηση, αξιοποίηση των προϊόντων, πώληση απευθείας στο αγρόκτημα, συλλογικά καταστήματα κ.λπ.)·

αναπτύσσοντας τις δραστηριότητες παροχής υπηρεσιών που αποσκοπούν στην υποδοχή στο χώρο της εκμετάλλευσης (πώληση στο αγρόκτημα κ.λπ.)·

στηρίζοντας τα καινοτόμα ή μη τυπικά γεωργικά έργα που ευνοούν την εγκατάσταση σε αγροτικό περιβάλλον.

Είναι επιλέξιμες για επιδότηση δυνάμει του άρθρου 13 του κανονισμού (ΕΚ) αριθ. 1/2004 της Επιτροπής, της 23ης Δεκεμβρίου 2003

οι προμελέτες που αποσκοπούν στην κατάρτιση του σχεδίου διαφοροποίησης: μελέτες τεχνικοοικονομικής σκοπιμότητας, μελέτες αγοράς, σύλληψη του σχεδίου μάρκετινγκ κ.λπ.

οι δαπάνες προώθησης και επικοινωνίας (1ο έτος)

Είναι επιλέξιμες για επιδότηση δυνάμει του άρθρου 4 του κανονισμού (ΕΚ) αριθ. 1/2004:

οι επενδύσεις για την εγκατάσταση μικρών εργαστηρίων διαφοροποίησης συμπληρωματικών προς την κύρια παραγωγή·

η δημιουργία ή η συμμόρφωση προς τα υγειονομικά πρότυπα του ατομικού ή συλλογικού εργαστηρίου μεταποίησης, του χώρου πωλήσεων στην εκμετάλλευση, των συλλογικών δομών πωλήσεων κ.λπ.

Σχετικός(-οι) τομέας(-είς): Η πάσης φύσεως γεωργική παραγωγή που αποτελεί αντικείμενο διαφοροποίησης ή μεταποίησης.

Ονομασία και διεύθυνση της χορηγούσας αρχής: Monsieur le Président du Conseil général d'Ille-et-Vilaine

1, avenue de la Préfecture — 35042 Rennes Cedex

Διεύθυνση στο Διαδίκτυο: www.cg35.fr· στήλη «guide des aides»

Αριθ. ενίσχυσης: XA 27/04

Κράτος μέλος: Γαλλία

Περιφέρεια: Διαμέρισμα Ille-et-Vilaine

Τίτλος του καθεστώτος ενίσχυσης: Καθιέρωση διαδικασιών πιστοποίησης ή υπαγωγής στα συστήματα γεωργικής παραγωγής

Νομική βάση:

— Articles L 1511 et suivants du Code général des collectivités territoriales permettant aux collectivités territoriales d'intervenir dans le cadre de la création ou de l'extension d'activités économiques en accordant des aides directes et indirectes aux entreprises

— Article L 3231-2 du Code général des collectivités territoriales autorisant les départements à accorder des aides directes et indirectes pour favoriser le développement économique dans les conditions des articles L 1511 et suivants

— Article L 3232-1 du Code général des collectivités territoriales permettant l'établissement de programmes d'aide à l'équipement rural par les départements (prêt, subvention, aide).

— Délibération de l'assemblée départementale d'Ille et Vilaine en date du 19 février 2003

Ετήσια δαπάνη που προβλέπεται στο πλαίσιο του καθεστώτος ενίσχυσης: 300 000 ευρώ ετήσιων δαπανών για την υπόψη περίοδο.

Μέγιστη ένταση της ενίσχυσης: Επενδύσεις σε άυλα στοιχεία

Γενικό καθεστώς: 20 % του κόστους των άυλων στοιχείων με ανώτατο όριο 15 000 ευρώ επιλέξιμων για επιδότηση δαπανών ανά έργο: έλεγχοι, διαγνώσεις, συντονισμός και τεχνική υποστήριξη, αναλύσεις εδάφους κατά τα δύο πρώτα έτη κ.λπ.

Προσαύξηση 10 % για τις επενδύσεις, οι οποίες υλοποιούνται από νέο γεωργό (που δεν έχει συμπληρώσει 5ετία από την εγκατάστασή του) ή με τις οποίες υλοποιείται μια συγγραφή υποχρεώσεων που ενσωματώνει ένα περιβαλλοντικό σκέλος σε συνάφεια με τη διαμερισματική πολιτική (σύμβαση υδάτων — τοπίου — περιβάλλοντος — CEPE κ.λπ.).

Άλλες επενδύσεις:

20 % των επενδύσεων (εκτός μικροϋλικών) που απορρέουν ευθέως από την προσπάθεια που αφορά την ποιότητα, με ανώτατο όριο 30 000 ευρώ επιλέξιμων για επιδότηση δαπανών ανά εκμετάλλευση,

προσαύξηση 10 % για τις επενδύσεις, οι οποίες υλοποιούνται από νέο γεωργό (που δεν έχει συμπληρώσει 5ετία από την εγκατάστασή του) ή με τις οποίες υλοποιείται μια συγγραφή υποχρεώσεων που ενσωματώνει ένα περιβαλλοντικό σκέλος σε συνάφεια με τη διαμερισματική πολιτική (σύμβαση υδάτων — τοπίου — περιβάλλοντος: CEPE κ.λπ.).

Όσον αφορά τις επενδύσεις αποθήκευσης-συσκευασίας ή για θερμοκήπια οπωροκηπευτικών, το ανώτατο όριο των επενδύσεων ανέρχεται σε 230 000 ευρώ, κρινόμενο κατά περίπτωση και μετά γνωμοδότηση της ειδικής επιτροπής, ή και περισσότερο, εάν τα έργα που υποβάλλονται στη συνέλευση εγκριθούν από αυτή.

Ημερομηνία εφαρμογής: Από τη λήψη της απόδειξης παραλαβής της Ευρωπαϊκής Επιτροπής.

Διάρκεια του καθεστώτος ενίσχυσης: Έως τις 31 Δεκεμβρίου 2006 το αργότερο.

Στόχος της ενίσχυσης: Ο μηχανισμός αυτός έχει ιδίως ως στόχο την προσαρμογή των προσπαθειών ή «συστημάτων ποιότητας» που συντείνουν στην ιχνηλασιμότητα, την υγειονομική ασφάλεια και την προστασία του περιβάλλοντος στις γεωργικές εκμεταλλεύσεις μέσω:

της πιστοποίησης (εφαρμογής του συστήματος διασφάλισης ποιότητας σύμφωνα με το πρότυπο NFV 01005 στις γεωργικές εκμεταλλεύσεις του διαμερίσματος)·

της υπαγωγής (εφαρμογής του πλαισίου αναφοράς «λελογισμένη γεωργία» στις εκμεταλλεύσεις που βρίσκονται σε ζώνη διαρθρωτικού πλεονάσματος, ZES).

Είναι επιλέξιμες για επιδότηση δυνάμει του άρθρου 13 του κανονισμού (ΕΚ) αριθ. 1/2004 της Επιτροπής, της 23ης Δεκεμβρίου 2003, οι επενδύσεις σε άυλα στοιχεία που αποσκοπούν στην προσαρμογή των εγχειρημάτων που αφορούν την ποιότητα στην εκμετάλλευση: έλεγχοι, διαγνώσεις, μελέτες τεχνικοοικονομικής σκοπιμότητας, εκπόνηση της συγγραφής υποχρεώσεων και των εργαλείων παρακολούθησης κ.λπ.

Είναι επιλέξιμες για επιδότηση δυνάμει του άρθρου 4 του κανονισμού (ΕΚ) αριθ. 1/2004 οι επενδύσεις προσαρμογής που συνδέονται ευθέως με τη συγγραφή υποχρεώσεων ή με το εγχειρίδιο ποιότητας, κρινόμενες κατά περίπτωση.

Σχετικός(-οι) τομέας(-είς): Η πάσης φύσεως γεωργική παραγωγή που εντάσσεται σε εγχείρημα που αφορά την ποιότητα

Ονομασία και διεύθυνση της χορηγούσας αρχής: Monsieur le Président du Conseil général d'Ille-et-Vilaine

1, avenue de la Préfecture — 35042 Rennes Cedex

Διεύθυνση στο Διαδίκτυο: www.cg35.fr στήλη «guide des aides»

Αριθ. ενίσχυσης: XA 28/04

Κράτος μέλος: Γαλλία

Περιφέρεια: Διαμέρισμα Ille-et-Vilaine

Τίτλος του καθεστώτος ενίσχυσης: Έλεγχοι εκμεταλλεύσεων στο πλαίσιο μετατροπής του συστήματος παραγωγής προς τα συστήματα που σέβονται το περιβάλλον

Νομική βάση:

— Articles L 1511 et suivants du Code général des collectivités territoriales permettant aux collectivités territoriales d'intervenir dans le cadre de la création ou de l'extension d'activités économiques en accordant des aides directes et indirectes aux entreprises

— Article L 3231-2 du Code général des collectivités territoriales autorisant les départements à accorder des aides directes et indirectes pour favoriser le développement économique dans les conditions des articles L 1511 et suivants

— Article L 3232-1 du Code général des collectivités territoriales permettant l'établissement de programmes d'aide à l'équipement rural par les départements (prêt, subvention, aide).

— Délibération de l'assemblée départementale d'Ille et Vilaine en date du 19 février 2003

Ετήσια δαπάνη που προβλέπεται στο πλαίσιο του καθεστώτος ενίσχυσης: 300 000 ευρώ ετήσιων δαπανών για την υπόψη περίοδο

Μέγιστη ένταση της ενίσχυσης:

— 50 % του κόστους του ελέγχου ή της μελέτης, με ανώτατο όριο 2 500 ευρώ επιλέξιμων για επιδότηση δαπανών ανά εκμετάλλευση,

— προσαύξηση 20 % για τις επενδύσεις, οι οποίες υλοποιούνται από νέο γεωργό (που δεν έχει συμπληρώσει 5ετία από την εγκατάστασή του) ή με τις οποίες υλοποιείται μια συγγραφή υποχρεώσεων που ενσωματώνει ένα περιβαλλοντικό σκέλος σε συνάφεια με τη διαμερισματική πολιτική (σύμβαση υδάτων — τοπίου — περιβάλλοντος — CEPE — κ.λπ.).

Ημερομηνία εφαρμογής: Από τη λήψη της απόδειξης παραλαβής της Ευρωπαϊκής Επιτροπής.

Διάρκεια του καθεστώτος ενίσχυσης: Έως τις 31 Δεκεμβρίου 2006 το αργότερο.

Στόχος της ενίσχυσης: Αυτός ο ιδιαίτερος μηχανισμός στόχο έχει να ενθαρρύνει τον τεχνικοοικονομικό αναπροσανατολισμό των γεωργικών εκμεταλλεύσεων προς την κατεύθυνση της ανάπτυξης των συστημάτων που εξοικονομούν εισροές και συντείνουν στην προστασία του περιβάλλοντος (εκτατικά συστήματα, συστήματα «χλόης», αγροβιολογία κ.λπ.).

Ο έλεγχος/η μελέτη επιδιώκει να πραγματοποιήσει γενική διάγνωση της κατάστασης της αγροτικής επιχείρησης (σύστημα εκμετάλλευσης και συναφείς δραστηριότητες) ως προς τις οικονομικές, αγρονομικές, κοινωνικές και περιβαλλοντικές διαστάσεις της, η οποία θα καταλήξει σε στρατηγικές συστάσεις:

περιγραφή και ανάλυση των τεχνικών μέσων που χρησιμοποιούνται

ανάλυση των οικονομικών και κοινωνικών αποτελεσμάτων

προτάσεις για βελτιώσεις ή ενδεχομένως για νέο προσανατολισμό σε αντιστοιχία με τους στόχους του κατόχου της εκμετάλλευσης που εξασφαλίζουν τη βιωσιμότητα του συστήματος.

Είναι επιλέξιμες για επιδότηση δυνάμει του άρθρου 13 του κανονισμού (ΕΚ) αριθ. 1/2004 της Επιτροπής, της 23ης Δεκεμβρίου 2003, οι προμελέτες τεχνικοοικονομικής σκοπιμότητας και η βοήθεια για την κατάρτιση σχεδίων μετατροπής του συστήματος προς τα συστήματα που εξοικονομούν εισροές και σέβονται το περιβάλλον.

Σχετικός(-οι) τομέας(-είς): Η πάσης φύσεως γεωργική παραγωγή που προσανατολίζεται προς συστήματα που σέβονται το περιβάλλον.

Ονομασία και διεύθυνση της χορηγούσας αρχής: Monsieur le Président du Conseil général d'Ille-et-Vilaine

1, avenue de la Préfecture — 35042 Rennes Cedex

Διεύθυνση στο Διαδίκτυο: www.cg35.fr, στήλη «guide des aides»

Αριθ. ενίσχυσης: XA 30/04

Κράτος μέλος: Γαλλία

Τίτλος του καθεστώτος ενίσχυσης: Ενισχύσεις για την πληρωμή των ασφαλίστρων και ασφαλιστικών εισφορών που σχετίζονται με τις ζημίες που προκαλούνται από ορισμένα μετεωρολογικά φαινόμενα.

Νομική βάση:

— Article L 361-8 du Code rural

— Loi 64.706 du 10 juillet 1964

Ετήσια δαπάνη που προβλέπεται στο πλαίσιο του καθεστώτος ενίσχυσης: 10 000 000 ευρώ που προέρχονται από το Εθνικό Ταμείο Εγγυήσεων για τις Γεωργικές Θεομηνίες (FNGCA)

Μέγιστη ένταση της ενίσχυσης: Κυμαίνεται, με τα εξής βασικά ποσοστά:

7,5 % για τον κίνδυνο χαλαζόπτωσης στις εσοδείες οπωρικών και λαχανικών,

25 % για τους κινδύνους παγετού και χαλαζόπτωσης στις εσοδείες οπωρικών,

10 % για τους κινδύνους παγετού και χαλαζόπτωσης στα αμπέλια και για τους κινδύνους παγετού, χαλαζόπτωσης, πλημμυρών ή υπερβολικών βροχοπτώσεων στις μεγάλες καλλιέργειες (σιτηρά και ελαιούχοι — πρωτεϊνούχοι καρποί).

Στα βασικά αυτά ποσοστά εφαρμόζονται διάφορες προσαυξήσεις προς όφελος των νέων γεωργών και στις περιπτώσεις όπου ενισχύσεις του γενικού συμβουλίου ή του περιφερειακού συμβουλίου προστίθενται στις ενισχύσεις του FNGCA, μέχρι τα εξής ανώτατα όρια:

15 % για την χαλαζόπτωση στις εσοδείες οπωρικών και λαχανικών, 20 % για τους νέους γεωργούς·

29 % για τον παγετό και τη χαλαζόπτωση στις εσοδείες οπωρικών, 38 % για τους νέους γεωργούς·

14 % για τους κινδύνους παγετού, χαλαζόπτωσης, πλημμυρών ή υπερβολικών βροχοπτώσεων στις μεγάλες καλλιέργειες, 18 % για τους νέους γεωργούς.

Ημερομηνία εφαρμογής: 2004

Διάρκεια του καθεστώτος ενίσχυσης: ένα έτος

Στόχος της ενίσχυσης: Να προωθηθεί η ανάπτυξη των ασφαλίσεων κατά των γεωργικών κινδύνων. Τα ασφάλιστρα που ενισχύονται είναι εκείνα που αναφέρονται στο άρθρο 11 του κανονισμού (ΕΚ) αριθ. 1/2004 της Επιτροπής.

Σχετικός(-οι) τομέας(-είς): Εκμεταλλεύσεις με πρωτογενή παραγωγή οπωρικών, λαχανικών, αμπέλου, σιτηρών, ελαιούχων ή πρωτεϊνούχων φυτών.

Ονομασία και διεύθυνση της χορηγούσας αρχής: Υπουργείο Γεωργίας, Αλιείας, Επισιτισμού και Αγροτικών Υποθέσεων — Διεύθυνση Οικονομικών Υποθέσεων — Γραφείο Θεομηνιών — 78 rue de Varenne — 75700 Paris

Διεύθυνση στο Διαδίκτυο: www.agriculture.gouv.fr

στήλη «ressources»

στο σημείο «recherche», γράψτε «calamités»

Αριθμός ενίσχυσης: XA 48/04

Κράτος μέλος: Γαλλία

Περιφέρεια: Pays de la Loire

Τίτλος του καθεστώτος ενίσχυσης ή ονομασία της επιχείρησης που δικαιούται μεμονωμένης ενίσχυσης που χορηγείται στην επιχείρηση: Ενίσχυση για τη δημιουργία θερμοκηπίων για την παραγωγή γεωργικών προϊόντων. Ως κτίσμα νοείται ένα κτίριο εντός του οποίου λαμβάνει χώρα η παραγωγή των γεωργικών προϊόντων. Το κτίριο δίνει την ευκαιρία να παράγονται τα γεωργικά προϊόντα ανεξάρτητα από τις εξωτερικές καιρικές συνθήκες, εξασφαλίζοντας την ευκολία της συγκομιδής τους και την επικράτηση ασφαλών συνθηκών υγιεινής για τα παραγόμενα προϊόντα. Χαρακτηριστικό στοιχείο του είναι η θερμική μόνωση, η ρύθμιση της θερμοκρασίας που επικρατεί στο εσωτερικό του και ο έλεγχος της υγρασίας καθώς και της κυκλοφορίας του αέρα. Το σύνολο των κτιρίων μπορεί επίσης να εξοπλιστεί με γραμμές-συγκομιδής των προϊόντων.

Νομική βάση:

— Άρθρο 4 του κανονισμού απαλλαγής (ΕΚ) αριθ. 1/2004 της 23ης Δεκεμβρίου 2003

— Code général des collectivités (partie législative) article L1511-1 et L1511-2

— Décision du Conseil Régional des Pays de la Loire des 30 juin et 1er juillet 2004

Στόχος της ενίσχυσης: βελτίωση της ανταγωνιστικότητας των γεωργικών εκμεταλλεύσεων και της ποιότητας των προϊόντων, μείωση του κόστους της παραγωγής.

Σχετικοί τομείς: Όλοι οι τομείς τής γεωργικής παραγωγής, εξαιρουμένων των θερμοκηπίων για την παραγωγή οπωροκηπευτικών προϊόντων, που αποτελούν αντικείμενο συνοδευτικών χρηματοδοτήσεων βάσει των κοινοποιηθέντων καθεστώτων (N 572/2001 και N 523/2001).

Ετήσια δαπάνη που προβλέπεται στο πλαίσιο του καθεστώτος ή συνολικό ποσό της μεμονωμένης ενίσχυσης που χορηγείται στην επιχείρηση: Προβλέψεις έως το 2006:

Τα εν λόγω ποσά αφορούν τον κλάδο της παραγωγής αποκλειστικά και μόνο για την περιφέρεια Pays de la Loire

Δύναται να χορηγηθούν επιδοτήσεις για τις επενδύσεις οι οποίες διατίθενται για τη δημιουργία θερμοκηπίων σε απόλυτη εναρμόνιση με τη ρύθμιση του άρθρου 4 του κανονισμού (ΕΚ) αριθ. 1/2004 της 23ης Δεκεμβρίου 2003, δηλαδή οι επενδύσεις που χορηγούνται για τους εξής σκοπούς:

Μέγιστη ένταση των ενισχύσεων: Η βάση των επιλέξιμων δαπανών που παρέχει το δικαίωμα είσπραξης των επιδοτήσεων περιορίζεται στο ποσό των 150 000 ευρώ ανά UTH (unité de travail humain) (μονάδα ανθρώπινης εργασίας) (ΜΑΕ). Ανά εκμετάλλευση συνυπολογίζονται δύο ΜΑΕ, κατ' ανώτατο όριο. Ωστόσο, για τις γεωργικές εκμεταλλεύσεις οι οποίες προσανατολίζονται προς συστήματα παραγωγής που απαιτούν τη συμμετοχή σημαντικού εργατικού δυναμικού, το όριο αυτό ανέρχεται σε 6 ΜΑΕ.

Η ακαθάριστη ένταση της ενίσχυσης είναι προοδευτική, εναρμονιζόμενη με το συνολικό ποσό του επενδυτικού σχεδίου:

Ημερομηνία εφαρμογής: από τη στιγμή που η Ευρωπαϊκή Επιτροπή λάβει την απόδειξη παραλαβής

Διάρκεια του καθεστώτος ή της μεμονωμένης ενίσχυσης: η ισχύς του καθεστώτος ενισχύσεων εκτείνεται έως τις 31 Δεκεμβρίου 2006, έως την ημερομηνία ισχύος του κανονισμού απαλλαγής (ΕΚ) αριθ. 1/2004

Ονομασία και διεύθυνση της αρμόδιας αρχής:

Conseil Régional des Pays de la Loire Hôtel de la Région 1 rue de la Loire 44266 Nantes cedex 2 France Τηλ.: 02 28 20 50 00 Φαξ: 02 28 20 50 38 Ηλεκτρονική διεύθυνση: françoise.perraut@paysdelaloire Αρμόδιος για επαφές: Alain THEBAUD

Διεύθυνση στο Διαδίκτυο μέσω της οποίας είναι δυνατή η αναδρομή στο πλήρες κείμενο του καθεστώτος ενισχύσεων: www.paysdelaloire.fr/services de la région/les aides